cyanic-selkie/wikianc huggingface dataset:
Turcijas karogs
Karoga izcelsme
Zināms arī fakts, ka pusmēness un zvaigzne bijuši svēti simboli tjurkiem pirms islāma pieņemšanas, bet sarkanā krāsa ir apzīmējums Dienvidiem. 2004. gadā arheoloģiskajos izrakumos Biškekā atrasta 1500 gadus sena gēkturku monēta, uz kuras ap iespējamā vadoņa tēlu trijās vietās redzams pusmēness un zvaigznes simbols.
Ar karoga izcelsmi pastāv arī vairāki nostāsti, no kuriem vairums ir pretrunā ar vēsturiskiem faktiem.
Tiesību normas
Turcijas karogs pamatā ir apstiprināts ar 1936. gada 29. maija Turcijas Karoga likumu Nr. 2994. Karoga lietošanu nosaka 1937. gada 28. jūlija Turcijas Karoga noteikumi Nr. 2/7175 un 1939. gada 29. jūlija noteikumu pielikums Nr. 11604/2. Sešus mēnešus pēc publikācijas oficiālajā valdības laikrakstā stājās spēkā 1983. gada 22. septembra Turcijas Karoga likums Nr. 2893 un, saskaņā ar šā likuma 9. pantu, tika izsludināti arī karoga lietošanas noteikumi.
Karoga atveide
Piezīme: Tabulā dotie izmēri ir saskaņā ar Turcijas Karogu likumu, kas publicēti „Flags of the World”. Izmērs 1/3 nav precīzs, jo pēc aprēķiniem E faktiski ir 0,34875 G.
Lielciems
Lielciems ir ciemu klasifikācijas veids Latvijā. Parasti par lielciemiem tiek saukti lielie pagastu centri un bijušie pilsētciemati, kuros nereti atrodas starppagastu vai pat starpnovadu iestādes un objekti, kā arī lielo pilsētu piepilsētas ciemi.
Villainā gundega
Villainā gundega (Ranunculus lanuginosus) ir daudzgadīgs gundegu dzimtas lakstaugs.
Raksturojums
Augums vidējs līdz liels (30 — 90 cm). Stumbrs un lapas klātas blīviem matiņiem. Stumbrs stāvs, zarojas. Apakšējām lapām ir garš kāts, augšējām īss vai tās ir sēdošas. Lapas staraini šķeltas vai daivainas. Ziedi zeltaini dzelteni, lielums 1 — 1,5 cm. Kauslapas horizontālas, divreiz īsākas par vainaglapām. Zied maijā, jūnijā. Augļi — riekstiņi kopauglī. Riekstiņi kaili ar garu ieritinātu knābīti.
Izplatība
Suga sastopama Eiropas vidienē. Latvijā izplatīta reti. Sastopams Latvijas dienviddaļā. Aug upes krastu gravās, jauktos mežos.
Izmantošana
Augs ir aizsargājams. Ietilpst īpaši aizsargājamo sugu sarakstā.
Augusts III Saksis
Augusts III Saksis (,, , ; dzimis , miris ) bija Polijas karalis un Lietuvas lielkņazs, kā arī Saksijas kūrfirsts (kā Frīdrihs Augusts II ) no 1734. līdz 1763. gadam. Polijas karaļa Augusta II Stiprā vienīgais leģitīmais dēls. Pēc tēva nāves par Polijas karali uz īsu brīdi kļuva Staņislavs Leščiņskis, tomēr Polijas mantojuma kara rezultātā ar Krievijas un Austrijas atbalstu par karali kļuva Augusts III.
Pilns tituls
Kā Polijas karalis Augusts III svarīgākos valsts dokumentus cita starpā parakstīja kā "Livonijas lielhercogs", kas norādīja uz to, ka arī pēc Livonijas ziemeļu daļas zaudēšanas krieviem viņš pretendēja uz šo pārmantojamo titulu:
Kodeīns
Kodeīns ir iekļauts Pasaules Veselības organizācijas pamatmedikamentu sarakstā.
Izplatība Latvijā
Latvijā kodeīnu saturošie medikamenti ir gan bezrecepšu, gan recepšu zāles. Galvenās bezrecepšu kodeīnu saturošās zāles ir Solpadeine,Sirupus Tussipini, Sirupus Pini, recepšu — Ultracod,Co-Codamol.
Augusts III Saksis
Pilns tituls
"Augusts Trešais, no Dieva žēlastības Polijas karalis, Lietuvas, Krievijas, Prūsijas, Mazovijas, Žemaitijas, Kijivas, Volīnijas, Podolijas, Podlahijas, Livonijas, Smoļenskas, Severijas un Čerņigovas lielhercogs, kā arī mantotais Saksijas hercogs un kūrfirsts."
(Augustus tertius, Dei gratia rex Poloniae, magnus dux Lithuaniæ, Russiæ, Prussiæ, Masoviæ, Samogitiæ, Kijoviæ, Volhiniæ, Podoliæ, Podlachiæ, Livoniæ, Smolensciæ, Severiæ, Czerniechoviæque, nec non hæreditarius dux Saxoniæ et princeps elector.)
Dzīvesgājums
Augusts III lielāko dzīves daļu pavadīja Saksijas kūrfirstistes galvaspilsētā, dzimtajā Drēzdenē, attīstīdams celtniecību, mākslu, kultūru un piedalīdamies izklaides pasākumos. Žečpospolitā tajā laikā pieauga ārvalstu ietekme, kā arī savstarpējā cīņa starp ietekmīgajām Potocku un Čartorisku ģimenēm, bet karaļa uzticības persona Heinrihs fon Brīls baudīja gandrīz diktatora pilnvaras.
Pēc Augusta III nāves viņa vecākais dēls kļuva par Saksijas kūrfirtstu, bet Žečpospolitā 1764. gada 7. septembrī apvērsuma rezultātā ar Čartorisku un Krievijas atbalstu par karali ievēlēja, kā vēlāk izrādījās, pēdējo Polijas karali un Lietuvas lielkņazu Staņislavu Poņatovski.
5 (nozīmju atdalīšana)
5 var būt:
Krievijas Superlīga basketbolā
Krievijas Superlīga basketbolā (ru) ir otra spēcīgākā vīriešu basketbola līga Krievijā. Līga tika dibināta 1992. gadā. Šobrīd Superlīgā spēlē 9 klubi. Visveiksmīgākais klubs līgas vēsturē ir Maskavas "CSKA". Līdz 2010. gadam šī bija vadošā basketbola līga valstī, taču kopš 2010. gada Krievijas čempions tiek noskaidrots Krievijas Profesionālajā basketbola līgā.
PeR
PeR ir Latvijas bītboksa grupa. Grupa sastāv no mūziķiem Ralfa Eilanda un Edmunda Rasmaņa, kuri grupas nosaukumu skaidro kā "Please Explain the Rhythm".
2007—2009
Grupas pirmsākumi ir meklējami 2007. gada 21. jūlijā, kad tā uzstājās "Dziesma manai paaudzei". Pēc šī konkursa rudenī grupa devās uz Krieviju, lai Maskavā sacenstos ar citiem māksliniekiem talantu šovā "Минута Славы", kur grupa PeR, tikusi finālā, televīzijas balsošanā ieguva 4. vietu. Grupai atgriežoties Latvijā, viņi saņēma ielūgumu piedalīties ikgadējā mūziķu pasākumā "Bildes 2007" Šis arī bija pēdējais pasākums, kad grupa vēl bija sākotnējā sastāvā. Pēc tam Emīla Vegnera vietu nomainīja Edmunds Rasmanis, kurš ļoti veiksmīgi iekļāvās puišu kolektīvā. Grupa ieguva lielāku atpazīstamību, piedaloties LNT konkursa Latvijas zelta talanti 1. sezonā. Grupa izcīnīja vietu finālā, kur gan neuzvarēja. Pēc piedalīšanās konkursā grupa uzstājās daudzos pasākumos, tai skaitā 2009. gada Muzikālajā bankā, kur izpildīja visu konkursa dziesmu popūriju. Kopā ar Sabīni Berezinu grupa uzstājās 2009. gada Eirodziesmā, kur gan nepiedalījās grupas dalībnieks Ralfs Eilands, jo nebija sasniedzis 16 gadu vecumu. Grupa izpildīja Markusa Rivas sacerēto dziesmu Bye, Bye. Dziesma ierindojās 9. vietā. 2009. gada pavasarī grupa ierakstīja singlu kopā ar Mārtiņu Freimani, dziesma saucas Bums.
2010—2012
Arī 2010. gadā PeR piedalījās Latvijas nacionālajā atlasē Eirovīzijā, uzstājoties konkursā "Eirodziesma 2010" ar Mārtiņa Freimaņa sacerēto dziesmu Like A Mouse, bet finālā palika tikai 10. vietā. Grupas nākamā dalība Eirovīzijas nacionālā atlasē — "Eirodziesma 2012" — bija veiksmīgāka un ar dziesmu Disco Superfly tika iegūta 5. vieta.
2012. gada nogalē izdots grupas debijas albums "PeR", tas bija nominēts Latvijas mūzikas ierakstu gada balvai nominācijā "Labākais pop albums".
2013
2013. gada PeR piedalījās Latvijas Eirovīzijas nacionālajā atlasē "Dziesma 2013" ar divām dziesmām: Here We Go un Sad Trumpet. Dziesma Here We Go ieguva pirmo vietu, līdz ar to PeR kļuva par grupu, kas pārstāvēs Latviju 2013. gada Eirovīzijas dziesmu konkursā Zviedrijas pilsētā Malmē. Grupa startēja Eirovīzijas otrajā pusfinālā, tomēr finālam nekvalificējās — ar iegūtiem 13 punktiem tā ierindojās 17. vietā.
Igaunijas Reformu partija
Igaunijas Reformu partija (Eesti Reformierakond, ER) ir liberāla politiska partija Igaunijā. Tai ir lielākā pārstāvniecība Igaunijas parlamentā.
Partija dibināta 1994. gadā. Tā piedalījusies vairumā mūsdienu Igaunijas valdību, tāpēc tās politiskā ietekme un pieredze ir visai liela. Partijas ideoloģija balstās uz klasisko liberālismu Miltona Frīdmana un Frīdriha fon Hajeka izpratnē.
Reformu partijas priekšsēdētāja kopš 2018. gada ir Kaja Kallasa. 2021. gadā Kallasa kļuva par premjerministri.
Garlapu gundega
Garlapu gundega (Ranunculus lingua) ir daudzgadīgs Gundegu dzimtas lakstaugs.
Izplatība
Suga sastopama Eiropā (izņemot ziemeļdaļu) un Rietumāzijā. Latvijā izplatīts visā teritorijā. Aug zāļu purvos, palienēs, grāvjos, seklūdenī.
Vasarnīcu ciems
Vasarnīcu ciems ir ciemu klasifikācijas veids Latvijā, kuri ir veidojušies no dārzkopības sabiedrībām un vasarnīcu kooperatīviem.
Klaids Drekslers
Klaids Ostons Drekslers (en; dzimis ) ir bijušais amerikāņu basketbolists, spēlējis uzbrūkošā aizsarga un vieglā uzbrucēja pozīcijās, ASV basketbola izlases dalībnieks.
Karjera
1983. gada NBA draftā viņu pirmajā kārtā ar kopējo 14. kārtas numuru izraudzījās Portlendas "Trail Blazers". "Trail Blazers" sastāvā viņš aizvadīja 11 ar pusi sezonas, pēc tam pārgāja uz Hjūstonas "Rockets", kur aizvadīja trīsarpus sezonas, kad arī beidza NBA spēlētāja karjeru. Individuāli veiksmīgākā regulārā sezona K. Dreksleram bija 1988.—1989. gada sezona, kad vidēji spēlē guva 27,2 punktus, sezonu iepriekš — 27,0 punktus. Vidēji karjeras laikā viņš guva 20,4 punktus gan regulārajā sezonā, gan izslēgšanas spēlēs. 1995. gadā "Rockets" sastāvā kopā ar Hakīmu Oladžuvonu viņš izcīnīja savu vienīgo NBA čempiontitulu. K. Drekslers karjeras laikā piedalījās desmit NBA Visu zvaigžņu spēlēs, 1992. gadā tika iekļauts NBA simboliskajā pirmajā izlasē, vēl pa divām reizēm tika iekļauts otrajā un trešajā simboliskajā izlasē. Pašlaik (2013) viņš ir astotais visvairāk pārtvertās bumbas savākušais spēlētājs NBA vēsturē (2207).
1996. gadā tika nosaukts par vienu no visu laiku 50 izcilākajiem NBA spēlētājiem. 2004. gadā tika uzņemts Basketbola slavas zālē.
7 (nozīmju atdalīšana)
7, septiņi var būt:
ISO 639-3
ISO 639-3 (ISO 639-3:2007) ir starptautisks valodu kodu stantarts. Tas ir viens no ISO 639 grupas standartiem un apraksta trīsburtu kodus valodu identificēšanai. Šis standarts paplašina ISO 639-2 trīsburtu kodu apjomu, lai aptvertu visas zināmās dabīgās valodas. Standarts pirmoreiz tika publicēts 2007.g. 5.februārī.
Standarts paredzēts plašai lietošanai darosistēmās, kurās nepieciešams daudzu valodu atbalsts. Tas piedāvā visplašāko valodu uzskaitījumu, ieskaitot visas dzīvās un mirušās, senās un mākslīgās, ar un bez rakstības. Standartā tomēr nav iekļautas rekonstruētās valodas, tādas kā protoindoeiropiešu valoda.
ISO 639-3 iekļauj sevī ISO 639-1 standartu un ISO 639-2 individuālo valodu kodus. Šie standarti vairāk ir orientēti uz pasaules galvenajām valodām. Gadījumos, kad standartā ISO 639-2 valodai ir B un T kodi, ISO 639-3 lieto T kodu.
Piemēri:
Standartā uz šo brīdi ir iekļauti 7589 kodi. Valodu saraksts ir balstīts uz vairākiem avotiem:
Kodu telpa
Augšējā robeža var būt vēl zemāka sakarā ar ISO 639-5 standarta ieviešanu valodu saimēm un grupām.
Makrovalodas
ISO 639-2 standartā ir iekļautas 56 valodas, kuras ISO 639-3 standartā tiek definētas kā makrovalodas.
Dažās no šīm makrovalodām nav individuālu (atsevišķu) valodu pēc ISO 639-2 definīcijas, kā piemēram <tt>ara</tt> (vispārēja arābu valoda). Citām, kā piemēram <tt>nor</tt> (norvēģu valoda), individuālie kodi (<tt>nno</tt> (jaunnorvēģu valoda) un <tt>nob</tt> (bukmols)) jau bija iekļauti ISO 639-2.
Tas nozīmē, ka dažas valodas (kā standarta arābu valoda <tt>arb</tt>), kas ISO 639-2 izpratnē tika uzskatīta par citas valodas (<tt>ara</tt>) dialektu, šajā standartā zināmos kontekstos tiek uzskatītas par atsevišķām valodām.
Skatīt SIL makrovalodu pilno sarakstu.
Kolektīvie kodi
Daži no ISO 639-2 kodiem, kuri tradicionāli tiek lietoti zināmu valodu apzīmēšanai, ISO 639-3 izpratnē neapzīmē individuālas valodas vai radniecīgu valodu grupas un no standarta izslēgti. Tādas valodas tiek definētas kā kolektīvās valodas.
Ostrovas apriņķis (Mazovija)
Ostrovas apriņķis ir apriņķis Polijā, Mazovijas vojevodistes ziemeļaustrumos. Robežojas ar Mazovijas vojevodistes Sokolovas, Vengrovas, Viškovas un Ostrolenkas apriņķiem, kā arī Podlases vojevodistes Lomžas, Zambrovas un Visokes Mazoveckes apriņķiem.
Who's That Girl
Who's That Girl ir amerikāņu dziedātājas Madonnas pirmais filmas oriģinālmūzikas (OST) albums tāda paša nosaukuma filmai, kuru ierakstu kompānija Sire Records izdeva 1987. gada 21. jūlijā. Filma "Who's That Girl" uz ekrāniem iznāca 1987. gada 7. augustā. Filmas oriģinālmūzikas albums visā pasaulē uz šo brīdi (2008. gada janvāris) ir pārdots aptuveni 6 miljonos kopiju.
Albuma vēsture
Šajā albumā Madonna ir iedziedājusi četras dziesmas, turpinot savu sadarbību ar producentiem Patriku Leonardu un Stefanu Breju. Pretēji mākslas filmai, oriģinālmūzikas albums momentāli kļuva par starptautisku hitu, sasniedzot Lielbritānijas, ASV un citu valstu topu pirmās vietas.
Karolīniešu valoda
Karolīniešu valoda ir austronēziešu saimes valoda, kas ir viena no Ziemeļu Marianas Salu oficiālajām valodām (līdzās čamorru un angļu).
8 (nozīmju atdalīšana)
8 var būt:
Framnēsa kalni
Framnēsa kalni (en) ir kalnu sistēma Austrumantarktīdā, Maka Robertsona Zemē. Stiepjas ziemeļu — dienvidu virzienā ~50 km garumā. Sastāv no vairākām paralēlām kalnu grēdām ar kopējo platumu ap 30 km. Galvenās grēdas ir Keisija grēda rietumos, Brauna grēda ar augstāko virsotni 1550 m dienvidos, Deivida grēda centrā un Masona grēda austrumos. Pie Framnesa kalniem pieskaita arī Hendersona kalnu ziemeļaustrumos no Masona grēdas.
Grēdas paceļas virs ledus vairoga kā atsevišķi nunataki, kuru pakājē izveidojušies ezeri.
Kalnus pirmo reizi 1931. gada februārī ieraudzīja BANZARE ekspedīcija Daglasa Mosona vadībā. Tajā pašā vasarā šos kalnu novēroja arī norvēģu vaļu mednieku ekspedīcija. Apvidu pēc aerofotogrāfijām nokartēja Lāša Kristensena ekspedīcija 1937. gada janvārī un nosauca par godu Framnēsa kalnam (Framnæsfjellet) Norvēģijā.
Mikrofons
Mikrofons (microphone) ir ierīce akustisku svārstību pārvēršanai elektriskās svārstībās skaņas pastiprināšanas, pārraidīšanas, ierakstīšanas vai mērīšanas nolūkos. Pirmais praktiski lietojamais mikrofons bija oglekļa mikrofons un to lietoja telefoniem.
Gandrīz visi mikrofoni sastāv no vieglas membrānas, kas var svārstīties skaņas iedarbībā, šīs svārstības tiek pārveidotas elektriskā signālā. Šī pārveidošanas metode ir viens no mikrofonu iedalījuma kritērijiem. Dinamiskajiem mikrofoniem pie membrānas ir piestiprināta viegla spolīte, kas atrodas virs liela magnēta un skaņas svārstību rezultātā tur inducējas strāva. Kondensatora mikrofoniem membrāna ir metalizēta un atrodas netālu no liela metāla elektroda. Šie abi komponenti veido kondensatoru, kura kapacitāte mainās skaņas svārstību iedarbībā. Pjezoelektriskajiem mikrofoniem starp membrānu un pamatni iestiprina pjezoelementu. Membrānas svārstību iedarbībā tas veido spriegumu, kas ir proporcionāls skaņas svārstībām.
Vēsture
1877. gada martā Tomass Edisons, tā paša gada jūnijā Emīls Berliners veica patenta pieteikumus ogles mikrofonam. Ilgā prāvā uzvaru guva Edisons, un Berlinera patents tika atcelts gan ASV, gan Lielbritānijas tiesās.
Sastāvdaļas
Jutīgā mikrofona daļa vai pārvades elements mikrofonā tiek saukts par tā elementu vai kapsulu. Mikrofons satur arī elementu, kurš novada signālu no tā uz pārējām detaļām un shēmas, kas ļauj mikrofonu pieslēgt ārējām iekārtām. Bezvadu mikrofons satur radio raidītāju.
Elektriskā kondensatora mikrofons
Elektriskā kondensatora mikrofons ir kondensatoru mikrofonu veids, ko izgudrojuši Gerhards Sesslers (Gerhard Sessler) un Džims Wests (Jim West) Bell laboratorijā 1962.gadā. Ārēji lādēts metāls, kas atradās zem kondensatora, tika aizstāts ar nepārtraukti lādētu elektreta materiālu. Elektrets ir feroelektrisks materiāls, kurs ir nepārtraukti elektriski lādēts vai polarizēts. Šis vārds cēlies no elektro-statisks un magnet-isks. Statiskais lādiņš tiek ievietots elektromateriālā, lielākoties magnētisms šeit tiek iegūts, iestrādājot metāla gabalos magnētus.Sakarā ar mikrofonu labo veiktspēju un ražošanas vieglumu un ar zemām izmaksām, lielākā daļa no mikrofoniem šodien ir elektriskā kondensatora mikrofoni, mikrofoni ar pusvadītāju ikgadējo apgrozījumu sasniedz ap 1 biljonu gabalu.
Dinamiskie mikrofoni
Dinamiskie mikrofoni darbojas ar elektromagnētisko indukciju. Tie ir jaudīgi, salīdzinoši lēti un izturīgi pret mitrumu. Tas padara dinamiskos mikrofonus par ideāli piemērotiem izmantošanai uz skatuves. Pastāvīgā magnētiskā laukā ir novietota neliela Indukcijas spole, kas piesaistīta diafragma. Skaņas radītajām gaisa svārstībām nokļūstot mikrofonā caur tā priekšējo sieniņu, diafragma skaņas viļņu ietekmē vibrē. Diafragmai vibrējot, spole kustas magnētiskajā laukā radot elektrisko signālu. Viena dinamiskā membrāna nevar uztvert visas audio frekvences. Šī iemesla dēļ dažos mikrofonos tiek izmantotas vairākas membrānas audio spektra dažādām daļām, kā arī, lai kombinētu iegūtos signālus. Pareizi apvienot vairākus signālus ir sarežģīti, bet ir vairāki mikrofonu veidi, kas domāti noteiktām tembra daļām, kā piemēram basa uztverei. Mikrofons AKGD 112, piemēram, ir paredzēts basa toņu uztveršanai. Audio speciālisti bieži izmanto vairākus mikrofonus vienlaikus, lai iegūtu vislabākos rezultātus.
Lentes mikrofoni
Lentes mikrofonos izmanto plānu, parasti gofrēta metāla lenti, ko ietver magnētiskais lauks. Lente ir elektriski savienota ar mikrofona izvadi, un tās vibrācijas magnētiskajā laukā rada elektrisko signālu. Lentes mikrofoni ir ļoti līdzīgi spoles mikrofoniem, jo abi izmanto elektromagnētisko indukciju. Pamatā lentes mikrofoni izmanto (bi-directional modeli — kas izskatās kā skaitlis astoņi), jo lente, kas ir atvērta gan priekšā, gan aizmugurē, reaģē uz spiediena gradientu, nevis skaņas spiedienu. Gan priekša, gan aizmugure var traucēt skaņas uztverē, parasti stereo ieraksta augstspiediena puses, Bet šīs problēmas var izmantot arī savā labā, novietojot lentes mikrofonu horizontāli, tā lai skaņa šķērsotu skaitli 8. Dažādu veidu modeļos ir vienā pusē deflektors, kas ļauj skaņu uztvert tikai vienā pusē. Classic RCA tipa 77 DX mikrofonam ir vairākas ārēji regulējamas pozīcijas, iekšējā trokšņa slāpētājs, ļaujot izvēlēties vairākas pozīcijas labākas skaņas ieguvei. Daži vecie lentes mikrofoni, no kuriem daži vēl arvien nodrošina augstas kvalitātes skaņas ierakstus, savulaik tika novērtēti šī paša iemesla dēļ, bet labu zemas frekvences reakciju varēja iegūt tikai, kad lente tika pārtraukta, kas padarīja to samērā nestabilu.
Ogles mikrofons
Ogles mikrofons pazīstams arī kā pogu mikrofons. Tajā tiek lietojas kapsulas vai pogas, kas satur ogles granulas starp divām metāla plāksnēm, kā Berlinera un Edisona mikrofonos. Spriegums tiek laists cauri metāla plāksnēm, izraisot nelielu strāvas plūsmu caur ogli. Viens no šķīvjiem, diafragma, vibrē, liekot granulām deformēties, deformējoties granulas maina savu blīvumu, liekot elektriskajai masai rezonēt. Ogles mikrofoni tikuši arī izmantoti telefonos, bet tiem bijusi pārāk zema kvalitāte un tie esot darbojušies mazā frekvenču lokā. Atšķirībā no citu mikrofonu tipiem, ogles mikrofonu var izmantot arī kā pastiprinātāju, izmantojot nelielu daudzumu skaņas enerģijas.
Ūdens mikrofons
Sākumā ūdens mikrofoni neveidoja saprotamu runu, līdz brīdim, kad Aleksandrs Greiems Bells veica to uzlabojumus, tostarp manīja pretestību mikrofonam. Bella šķidruma raidītājs sastāvēja no metāla kausa, kurš bija piepildīts ar ūdeni un pievienots neliels daudzums sērskābes. Skaņas viļņi izraisīja diafragmas kustības, liekot adatai pārvietoties uz augšu un uz leju. Elisha Gray iesniedza vēlāku versiju, kur tika izmantota misiņa adata. Dažādi nelieli uzlabojumi un variācijas tika piedāvāti vēlākos gados, šos uzlabojumus veica: Majoranna, Chambers, Vanni Sykes un Elisha Gray, un viena versija tika patentēta 1903,gadā kuru piedāvāja Reginald Fessenden. Šie bija pirmie strādājošie mikrofoni, kaut tiem nebija komerciāla pielietojuma. Slavenā pirmā telefona saruna, kas norisinājās starp Bellu un Watsonu notika, izmantojot ūdens mikrofonu.
Mikroelektromehāniskais mikrofons
Mikrofons MEMS (MicroElectrical-Mechanical System) tiek dēvēts arī par mikrofona mikroshēmu vai silīcija mikrofonu. Spiedienjūtīgā diafragma ir iestrādāta tieši silikona mikroshēmā ar MEMS paņēmieniem, un parasti ir saistīta ar integrētu pastiprinātāju. Lielākā daļa MEMS mikrofonu tiek veidoti pēc kondensatoru mikrofonu parauga. Lielākie ražotāji MEMS silīcija mikrofonu jokmā ir Wolfson Microelectronics (WM7xxx), Analog Devices, Akustica (AKU200x), Infineon (SMM310 produkts), Knowles Electronics, Memstech (MSMx), NXP Semiconductors, Sonion MEMS, AAC Acoustic Technologies un Omron.
Franks Ulrihs
Franks Ulrihs (dzimis Trusetālē, Vācijā) ir bijušais vācu biatlonists, kurš pārstāvēja Austrumvāciju. Tagad viņš ir Vācijas biatlona izlases treneris. 4 reizes viņš ir uzvarējis pasaules kausa kopvērtējumā, to viņš izdarīja 1977/78, 1979/80, 1980/81 un 1981/82 gada sezonās. Pasaules čempionātos viņš kopā ir izcīnījis 9 zelta medaļas. Piedalījies trijās Olimpiskajās spēlēs (1976, 1980, 1984). 1976. gadā viņš izcīnīja 1 bronzas medaļu, 1980. gadā 1 zelta un 2 sudraba medaļas. Viņš tiek uzskatīts par vienu no visu laiku labākajiem biatlonistiem.
Sengrieķu literatūra
Jēdziens "Sengrieķu literatūra" apzīmē literatūru, kas tapusi sengrieķu valodā laikā no aptuveni no 8. gs. p.m.ē. līdz aptuveni 4. gs. m.ē. Sengrieķu literatūrai ir izcila loma Eiropas literatūras izveidē un attīstībā. Senajā Grieķijā meklējami aizsākumi gan Eiropas dzejai, gan dramaturģijai un teātrim, gan arī prozai.
Periodizācija
Sengrieķu literatūru iespējams iedalīt vairākos periodos:
Episkā dzeja
Par Homēru kā autoru nekādu drošu ziņu nav. Tāpat, lai arī par "Iliādas" un "Odisejas" autoru tradicionāli uzskatīts tieši viņš, nav šaubu, ka šie darbi sakņojas daudz senākā folkloras un mitoloģijas tradīcijā. "Iliāda" ir eposs par Trojas karu, tās centrā ir Ahilleja tēls, kurā iemiesots sengrieķu varoņa ideāls. "Iliāda" ir tīri traģiska rakstura darbs, savukārt "Odisejā" sastopami arī komiski elementi. "Odisejā" stāstīts par Odiseja, viena no ahaju varoņiem, mājupceļu pēc desmit gadus ilgušā kara. Atgriešanās mājās pie sievas Pēnelopes un dēla Tēlemaha viņam prasa vēl desmit gadus, kuru laikā viņš zaudē visus savus biedrus. Mājās viņš pārrodas, izliekoties par ubagu. Gan "Iliāda", gan "Odiseja" balstītas senākās leģendās, to valoda ir vienkārša, tieša, bet tajā pašā laikā - ļoti izteiksmīga un tēlaina.
Hēsiods — atšķirībā no Homēra — atstājis ziņas par sevi pats - savos eposos. Viņš ir dzimis Vidusgrieķijā Boiotijā; domājams, ka viņš dzīvojis ap 700.g. p.m.ē. Didaktiskajā eposā "Darbi un dienas" viņš precīzi aprakstījis sava laika un reģiona zemnieku dzīvi, kā arī piedāvājis tiem dažādus padomus un ieteikums. "Teogonija" ir pirmais mēģinājums sistematizēt sengrieķu mitoloģiju, izveidojot dievu hierarhiju un aprakstot to rašanos.
Liriskā dzeja
Liriskā dzeja ieguvusi tādu nosaukumu tāpēc, ka daļa no sengrieķu dzejas tikusi dziedāta mūzikas instrumenta liras pavadījumā. Pirmais zināmais liriskais dzejnieks ir Arhilohs no Paras salas, kurš dzīvojis 7.gs. p.m.ē. Šajā laikā sengrieķu polisās Grieķijā, Mazāzijā un citos Vidusjūras reģionos aizsākās liriskās dzejas uzplaukums, kas ilga līdz aptuveni 5.gs. p.m.ē. Par izcilākajiem šī perioda dzejniekiem uzskata Sapfo, Alkaju, Pindaru, Bakhilīdu.
Pirmās sengrieķu lirikas formas ir epigramma, elēģija un jambs. Nedaudz vēlāk izveidojās t.s. melika - dzeja ar sarežģītāku formu un metriku. Melika tiek iedalīta monodiskajā lirikā, kas paredzēta vienam izpildītājam, un koru lirikā, kas paredzēta korim. Jambi tika deklamēti bez muzikāla pavadījuma, savukārt elēģijas tika dziedātas un deklamētas aulosa pavadījumā, melika — dziedāta liras pavadījumā.
Dramaturģija
Ap 5.-4.gs. p.m.ē. par literatūras uzplaukuma centru kļuva Atēnas. Šo periodu mēdz dēvēt par atisko laikmetu; tajā aizsākās dramaturģijas un teātra attīstība. Nozīmīgākais sengrieķu dramaturģijas žanrs bija traģēdija, attīstījās arī komēdija; iespējams, par traģēdiju un komēdiju senāka ir satīru drāma. Dramaturģijas rašanās tiek saistīta ar dieva Dionīsa kultu un svētkiem un tajos izpildītajām kora dziesmām, kurās kādā brīdī ticis ieviests dialogs. Tiesa, nav zināms, kādā veidā īsti no šādas kulta prakses izveidojās teātra tradīcija. Katrā ziņā teātris Senajā Grieķijā bija ļoti populārs; to uzturēja turīgie pilsoņi. Teātra izrādes notika brīvā dabā Dionīsijos īpašu traģēdiju sacensību laikā.
No simtiem lugu, kas tika sarakstītas un uzvestas, pilnībā saglabājušās tikai trīs autoru darbi. Pirmais no tiem ir Aishils (dzimis 525.g. p.m.ē.), kurš uzrakstījis ap 70-90 lugu, no kurām saglabājušās tikai septiņas; slavenākās — "Saistītais Prometejs", "Lūdzējas", Orestejas triloģija. Laika posmā no 484. līdz 468.g. p.m.ē. traģēdiju sacensībās parasti uzvarēja tieši Aishils. Sākot ar 468.g. par publikas favorītu kļuva Sofokls (aptuveni 497.-406.g. p.m.ē.), kurš šajās sacensībās uzvarēja vairāk nekā 20 reižu. Viņš sarakstījis aptuveni 123 lugas, no kurām arī saglabājušās tikai septiņas. Pazīstamākās no tām ir "Valdnieks Oidips", "Antigone", "Elektra" u.c. Trešais dramaturgs ir Eiripīds (aptuveni 480.-406.g. p.m.ē.). Viņš ir sarakstījis aptuveni 90 lugas, no kurām saglabājušās 18. Ja Sofokls, kurš tolaik tika uzskatīts par izcilāko dramaturgu, rakstīja par ideāliem varoņiem, tad Eiripīds, kurš tolaik bija mazāk populārs, bet vēlāk tika atzīts par izcilāko sengrieķu dramaturgu, rakstīja par vairāk reālistiskiem cilvēkiem. Aristotelis "Poētikā" šajā sakarā rakstījis: "Tā jau arī sacījis Sofokls, ka viņš attēlojot ļaudis tādus, kādiem tiem jābūt, bet Eiripids tādus, kādi tie īstenībā ir." Pazīstamākie Eiripīda darbi ir "Mēdeja", "Alkestīda", "Trojieties", "Orests", "Elektra" u.c. lugas.
Tāpat kā traģēdija, arī komēdija attīstījās no Dionīsam veltītiem rituāliem, taču komēdijas izcelsme bija ļoti neskaidra jau Aristoteļa laikā. Komēdija par oficiālu Dionīsa svētku sastāvdaļu kļuva 486.g. p.m.ē. No atiskā laikmeta pilnībā saglabājušās tikai 11 Aristofāna komēdijas, piemēram, "Mākoņi", "Vardes", "Līsistrate", "Lapsenes", "Putni" u.c. Sengrieķu komēdijām bijusi raksturīga visai raupja komika. Tā, piemēram, "Mākoņos" Aristofāns izsmējis filozofu Sokratu.
Vēsturiskā proza
5.gs. p.m.ē. Senajā Grieķijā sāka attīstīties arī vēsturiskā proza. Pirmie nozīmīgie sengrieķu vēsturnieki bija Hērodots (dzimis ap 490. vai 480.g. p.m.ē, miris ap 425.g. p.m.ē.), kas tiek dēvēts par "vēstures tēvu", un Tukidīds. Hērodota "Vēsture" ir arī pirmais literārās prozas paraugs rietumu literatūrā. Tukidīds (ap 460.g. p.m.ē. — ap 400.g. p.m.ē.) savos darbos iekļāvis arī dokumentus, viņš pratis kritiski izmantot avotus, tāpēc viņa darbi ir tuvāki vēsturei kā zinātnei. Viņa "Peloponēsas kara vēsture" spēcīgi ietekmejusi daudzas turpmākās vēsturnieku paaudzes.
Heaven's Gate
Heaven's Gate (‘Paradīzes vārti’) bija sekta, kuru 1976. gadā Amerikas Savienotajās Valstīs izveidoja un vadīja Māršals Eplvaits (Marshall Applewhite) un Bonija Netlza (Bonnie Nettles). Sektai pasaules uzmanība tika pievērsta 1997. gadā, kad tās sekotāji veica masu pašnāvību, domādami, ka aiz Heila—Bopa komētas, kas pēkšņi un ilgstoši bija redzama pie debesīm, ir paslēpies citplanētiešu kuģis. Eplvaitam izdevās pierunāt 39 sektas sektotājus veikt pašnāvību, kā rezultātā viņi atstātu savu ķermeņus un dotos uz šo kosmosa kuģi.
Sengrieķu literatūra
Vēsturiskā proza
Trešais izcilais klasiskā laikmeta vēsturnieks bija Ksenofonts (aptuveni 427.-355.g. p.m.ē.). Viņa pazīstamākais darbs ir "Anabāze". Ksenofonts uzrakstījis arī trīs darbus par filozofu Sokratu ("Sokrata apoloģija", "Dzīres" un "Atmiņas par Sokratu").
Ploņskas apriņķis
Ploņskas apriņķis ir apriņķis Polijā, Mazovijas vojevodistes ziemeļrietumos. Robežojas ar Mazovijas vojevodistes Mlavas, Cehanovas, Pultuskas, Novi Dvoras, Sohačevas, Plockas, Serpcas un Žurominas apriņķiem.
Sengrieķu literatūra
Filozofiskā proza
Trīs izcilākie un ietekmīgākie klasiskā laikmeta filozofi bija Sokrats, Platons un Aristotelis. Sokrats pats gan rakstījis nav, taču viņa uzskati atspoguļoti Platona dialogos — te, protams, jāņem vērā, ka Platona Sokrata izteiktie uzskati, domājams, ne vienmēr sakrīt ar īstā Sokrata uzskatiem. Pazīstamākie Platona dialogi ir "Valsts", "Dzīres", "Gorgijs" u.c.
Iespējams, ietekmīgākais sengrieķu filozofs bijis Aristotelis. Arī viņš ir rakstījis dialogus, taču līdz mūsdienām tie nav saglabājušies, toties saglabājušies ir viņa traktāti ne tikai par tīri filozofiskiem jautājumiem, bet arī par loģiku, psiholoģiju, poētiku, politiku, ētiku u.c.
Retoriskā proza
5.gs. attīstību uzsāk arī sengrieķu retoriskā proza; tās nozīmīgākie pārstāvji ir Līsijs, Dēmostens. Sengrieķu oratori lielākoties rakstīja politiska rakstura runas, kā arī tiesu — aizstāvības un apsūdzības — runas. Retorika kā tāda, protams, pastāvēja jau pirms 5.gs.: par to atrodamas liecības gan sengrieķu vēsturnieku, gan rakstnieku darbos. Retorikas straujākas attīstības cēloņi saistāmi ar sofistu darbību — vairāki sofisti darbojušies arī kā oratori (Gorgijs, Isokrats ) vai arī tiek saistīti ar sofistiem (Antifons).
Hellēnisma laikmets
Līdz 338.g. p.m.ē. visas sengrieķu pilsētvalstis, izņemot Spartu, bija iekarojis Maķedonijas karalis Filips II. Viņa dēls Aleksandrs Lielais tēva iekarojumus vēl būtiski paplašināja, aizsākot t.s. hellēnisma laikmetu. Šajā laikā sengrieķu kultūra ieguva lielu ietekmi austrumos, un par nozīmīgāko kultūras centru kļuva Aleksandrija, un Atēnas zaudēja savu vadošo lomu grieķu kultūras dzīvē.
Dramaturģija
No hellēnisma laikmeta dramaturģijas saglabājušies tikai t.s. jaunatiskās komēdijas piemēri. Par nozīmīgāko šī laika dramaturgu uzskatāms Menandrs. Lai gan viņš sarakstījis ap 100 lugu, līdz mūsdienām saglabājusies tikai komēdija "Īgņa" (tai trūkst pāris rindiņu), kā arī fragmenti no citām lugām. Menandra darbi spēcīgi ietekmējuši romiešu dramaturgus Plautu un Terenciju.
Romas laikmets
Aptuveni 1.gs. p.m.ē. beigās Grieķija nonāca Romas civilizācijas pakļautībā, lai gan segrieķu polisas saglabāja diezgan lielu patstāvību un kultūras neatkarību (turklāt romiešu literatūra attīstījās, stipri ietekmējoties no sengrieķu literatūras). Kā nozīmīgākie šī perioda autori jāmin Samosatas Lukiāns, kas pazīstams galvenokārt ar satīriskajiem dialogiem "Dievu sarunas", "Hetēru sarunas" u.c., vēsturnieks Plūtarhs, kā arī Longs — viens no romāna žanra aizsācējiem ("Dafnids un Hloja").
Molekula
Molekula ir mazākā vielas daļiņa, kas nosaka vielas ķīmisko sastāvu un visas fizikālās īpašības. Molekula parasti sastāv no diviem vai vairākiem atomiem, kas saistīti ar dalītu elektronu pāri, veidojot ķīmisko saiti. Molekula var sastāvēt no vienādiem atomiem (O2) vai dažādiem atomiem (H2O).
Parasti ar vārdu molekula apzīmē atomu kopumu, ko kopā tur kovalentās saites, lai arī ir vienatomu molekulas (cēlgāzēm).
Viena no molekulas īpašībām ir empīriskā formula. Visās ūdens molekulās ir divi ūdeņraža atomi un viens skābekļa atoms, etanols vienmēr satur C, H un O attiecībās 2:6:1, tomēr tas viennozīmīgi nenosaka molekulas struktūru, jo tādas pašas atomu attiecības (empīriskā formula) ir arī dimetilēterim. Molekulas ar vienādām empīriskajām formulām, bet dažādi sakārtotiem atomiem, sauc par izomēriem.
Molekulu eksistences pierādījums
Pirmo pārliecinošo, kaut arī netiešo atomu un molekulu eksistences pierādījumu ķīmijā deva angļu zinātnieks Džons Daltons. Daltons atklāja konstanto attiecību likumu. Saskaņā ar šo likumu, veidojoties jebkuram ķīmiskam savienojumam, reaģējošo vielu masas ir stingri noteiktās attiecībās. Piemēram, no ūdeņraža un skābekļa veidojoties ūdenim, reaģējošā ūdeņraža un skābekļa masu attiecība vienmēr ir 1:8. Šīs fakts kļūst saprotams tikai tajā gadījumā, ja pieņem, ka, veidojoties sīkākajai ūdens daļiņai - molekulai - noteikts ūdeņraža atomu skaits savienojas ar noteiktu skābekļa atomu skaitu. Ūdens molekula sastāv no diviem ūdeņraža atomiem un viena skābekļa atoma. Tāpēc arī ūdeņraža un skābekļa masu attiecība, veidojoties ūdens molekulai, ir vienāda ar divkāršotu ūdeņraža atoma masas attiecību pret skābekļa atomu masu. Šī attiecība nekādos apstākļos nevar mainīties.
20.gadsimtā, izmantojot uzlabotu aparatūru, ar dažādiem paņēmieniem izdevās tieši noteikt atomu un molekulu izmērus.
Molekulu novērošana
Lielākā daļa molekulu ir pārāk mazas, lai tās varētu saskatīt ar neapbruņotu aci, jo tās ir veidotas no ierobežota skaita atomu un to lineārie izmēri ir salīdzinoši mazi, piemēram, ūdens molekulas diametrs ir aptuveni 3·10−10 m un vienā mililitrā ūdens ir 33 sekstiljoni (3,3·1022) molekulu. Arī ar parasto optisko mikroskopu bieži vien nevar saskatīt molekulas. Atsevišķas molekulas un atomus vislabāk var saskatīt tikai ar speciālu elektronmikroskopu - tuneļmikroskopu vai jonu projektoru.
Jonu projektors sastāv no sfēriska trauka, kuras rādiuss ir aptuveni 0,1 m (10 cm), un volframa adatas, kuras smaile novietota trauka centrā (sk. zīmējumu). Smailes liekuma rādiuss izveidots tik mazs, cik vien tas ar modernām metāla apstrādes metodēm iespējams (apmēram 50 nm). Sfēras iekšējā virsma pārklāta ar plānu vadītāja slāni, kas, līdzīgi televizora kineskopa ekrānam, spīd ātru daļiņu triecienu iedarbībā. Starp pozitīvi lādēto smaili un negatīvi lādēto vadītāja slāni rada dažus simtus voltus lielu spriegumu. Trauku piepilda ar hēliju nelielā spiedienā 100 Pa.
Volframa atomi uz smailes virsmas veido mikroskopiskus izciļņus. Kad haotiskā kustībā esošie hēlija atomi tuvojas volframa atomiem, elektriskais lauks, kurš ir sevišķi spēcīgs smailes virsmas atomu tuvumā, atrauj no hēlija atomiem elektronus un pārvērš šos atomus par joniem. Hēlija joni atgrūžas no pozitīvi lādētās smailes un ar lielu ātrumu kustas pa sfēras rādiusu. Saduroties ar sfēras virsmu, joni izraisa tā spīdēšanu. Tādējādi uz ekrāna rodas smailes atsevišķo volframa atomu izvietojuma palielināta aina.
Projektora palielinājums ir vienāds ar sfēras rādiusa R attiecību pret smailes rādiusu r. Loka garums |ab| norāda attālumu starp blakus esošiem volframa atomiem, bet loka garums |AB| - attālumu starp to attēliem uz sfēras virsmas. Tā kā, kur \alpha \ ir leņķis starp blakus esošo jonu trajektorijām, bet , tad palielinājums
Molekulu izmēri
Volframa atomi uz adatas smailes pieskaras cits pie cita. Tāpēc var pieņemt, ka atoma diametrs d ir vienāds ar attālumu starp blakus esošajiem volframa atomiem: d = |ab| \.
Izmērot loka garumu |AB|, iegūst apmēram 0,4 mm. Zinot jonu mikroskopa palielinājumu un izmantojot sakarību, iegūst aptuvenu volframa atoma diametru
Atomu un molekulu izmēri, kuri noteikti pēc citām metodēm, ir aptuveni tādi paši.
Šie izmēri ir tik mazi, ka tos ir grūti iztēloties. Piemēram, skaitli, kas ir ūdeņraža molekulas izmērs, var aptvert ar šāda salīdzinājuma palīdzību — ja pildspalvu palielinātu tā, lai tā sniegtos no Zemes līdz Mēnesim, tad ūdeņraža molekula, tikpat reižu palielināta, būtu pildspalvas lielumā.
Molekulu skaits
Tā kā molekulu izmēri ir ļoti mazi, molekulu skaits jebkurā makroskopiskā ķermenī ir milzīgs. Aptuveni izrēķināsim molekulu skaitu ūdens pilienā, kura masa 1 g jeb 0,001 kg un tātad tilpums 1 cm3 jeb 0,000 001 m3. Ūdens molekulas diametrs ir. Pieņemot, ka ūdens molekulas blīvi novietojušās cita pie citas un katra molekula aizņem tilpumu, var aprēķināt, molekulu skaitu pilienā, izdalot piliena tilpumu ar vienas molekulas tilpumu:
Katrā ieelpā cilvēks ievelk plaušās tik daudz molekulu, ka tad, ja visas tās pēc izelpas vienmērīgi sadalītos Zemes atmosfērā, katrs planētas iedzīvotājs ieelpojot ievilktu apmēram divas tās molekulas, kuras bijušas jūsu plaušās.
Molekulu masa
Atsevišķu molekulu un atomu masas ir ļoti mazas. Piemēram, 1 g ūdens satur molekulas. Tāpēc vienas ūdens molekulas masa.
Apmēram tādas pašas masas ir citu vielu molekulām, izņemot milzīgas organisko vielu molekulas, kuras satur tūkstošiem atomu.
Balts
Balts var būt:
Adisabeba
2015. gadā Adisabebā dzīvoja 3,2 miljoni iedzīvotāju, galvenokārt amhari (48,2%), oromo (19,2%), guragi (17,5%) un tigraji (7,6%). Reliģija — kristieši (monofizīti) (82%), musulmaņi (12,7%).
Pilsētu 1886. gadā pēc sievas Taitu Betulas lūguma dibināja Etiopijas impērijas valdnieks Meneliks II. Otrajā Itālijas-Etiopijas karā 1936. gadā Adisabebu okupēja fašistiskās Itālijas karaspēks. etiopieši ar Apvienotās Karalistes atbalstu atjaunoja imperatora varu.
Adisabeba atrodas 2355 m virs jūras līmeņa. Līdz ar to tā ir viena no visaugstāk esošajām valstu galvaspilsētām pasaulē.
Cilvēki
Adisabebā dzimuši:
9 (nozīmju atdalīšana)
9 var būt:
Everi Brendidžs
Everi Brendidžs (en; dzimis, miris ) bija amerikāņu sportists (vieglatlēts) un sporta funkcionārs, piektais Starptautiskās Olimpiskās komitejas prezidents laika posmā no 1952. līdz 1972. gadam.
Izglītību ieguvis Ilinoisas universitātē. Piedalījies Stokholmā. Diska mešanas sacensībās viņš ieņēma 22. vietu, pieccīņā — 6. vietu, savukārt desmitcīņā izstājās.
1936. gadā ticis ievēlēts SOK, kur ātri kļuva par nozīmīgu personu olimpiskajā kustībā. 1952. gadā tika ievēlēts SOK prezidenta amatā. Viņš ir pirmais un pašlaik (2013) vienīgais cilvēks, kas nav no Eiropas un ir ticis ievēlēts šajā amatā. Viņa prezidentūra noslēdzās 1972. gadā. Prezidentūras laikā tika nogalināti 11 Izraēlas sportisti.
Miris 1975. gadā.
Haralds Šlēgelmilhs
Haralds Šlēgelmilhs (dzimis Rīgā) ir latviešu autosportists. Viņš 2008. gadā piedalījās International Formula Master un Āzijas GP2 sacīkstēs. Autosportista karjeru turpināja ar dalību 2010. gada Porsche Carrera Cup sacensībās, bet 2012. gadā debitēja Formula 2 sacensībās. 2014.gadā Haralds Šlēgelmilhs atgriezās pie stūres GT klases automašīnai, piedaloties ADAC GT Masters sacensībās „Zakspeed” komandā. No 2015. gada Haralds Šlēgelmilhs ir daļa no komandas „Artline Team Georgia” un startē Lamborghini Blancpain Super Trofeo Eiropas ieskaites čempionātā PRO-AM klasē, kā arī ir kļuvis par „Artline Engineering” komandas Formula 3 pilotu 2015. gada FIA sacensībās un testpilotu jaunā F3 ArtTech P315 modeļa pilnveidošanā. Kopš 2012. gada Haralds Šlēgelmilhs ir arī sporta kompleksa „333” vadītājs.
Biogrāfija
Viņš sāka braukt 8 gadu vecumā un piedalījās kartingu čempionātos 7 gadus. 2003. gadā viņš testēja Formula BMW formulu un 2004. gadā piedalījās Austrijas-Šveices Formula BMW čempionātā. Paralēli Šlēgelmilhs piedalījās Skandināvijas Formula Renault 2000. Rezultāti bija labi, latvietis kļuva par Austrijas-Šveices čempionu un par Skandināvijas labāko debitantu. Viņš turpināja piedalīties F-BMW arī 2005. gadā. 2006. gadā Haralds nokļuva Vācijas F3, kur izcīnīja vairākas uzvaras. Viņa komanda, HS Technik, nolēma doties uz F3 Eirosēriju un ņemt līdzi jauno pilotu. Komanda testēšanu sāka vairākus mēnešus vēlāk nekā citi, tādēļ rezultāti bija slikti pirmajās sacīkstēs, tomēr ar laiku Haraldam izdevās izcīnīt punktus un pat uzvaru.
Karjera
2007. gada oktobra beigās Haralds Šlēgelmilhs testēja Trident GP2 formulu, bet tika paziņots, ka Šlēgelmilhs ir noslēdzis gada līgumu ar Trident komandu un piedalīsies WTCC satelītsērijā Internatonal Formula Master, kurai ir ciešas saites ar GP2. kļuva zināms, ka latvietis piedalīsies arī Āzijas GP2 čempionātā. Viņa labākais rezultāts pirmajā sezonā bija 5. vieta. Sezonas kopvērtējumā viņš palika astoņpadsmitais.
Neilgu laiku pēc Āzijas GP2 sezonas beigām sākās International Formula Master sezona. Pirmajā sacīkšu nedēļas nogalē, Valensijā, latvietis pirmajā sacīkstē izcīnīja 8. vietu, kas ļāva viņam startēt no pirmās vietas otrajā sacīkstē. Tur viņš finišēja otrais, zaudējot vienīgi nīderlandietim Krisam van der Driftam. Abās sacensībās Po trasē divas nedēļas vēlāk pilots palika bez punktiem. Pirmajā sacīkstē viņš izstājās, bet otrajā palika 13. vietā. Savu pirmo uzvaru latvietis izcīnīja Brno posmā Čehijā. Sezonu pilots noslēdza 4. vietā kopvērtējumā.
2010. gadā Haralds Šlēgelmilhs piedalījās Vācijas Porsche Carrera Cup čempionātā, Konrad Motosport komandā. Kopumā Šlēgelmilhs piedalījās sešos sacensību posmos, kopvērtējumā izcīnot 17.vietu. 2010. gadā Haralds Šlēgelmilhs tika atzīts par vienu no pieciem perspektīvākajiem jaunajiem autosportistiem „Porsche Motorsport Talent” programmā.
2014. gadā Haralds Šlēgelmilhs debitēja ADAC GT Master čempionāta noslēdzošajā posmā Hokenheimas trasē Vācijā komandā BKK Mobil Oil Racing Team Zakspeed kopā ar komandas biedru Luku Ludvigu. Pirmajā sacensību braucienā Šlēgelmihs finišēja 2.pozīcijā, bet otrajā braucienā ekipāža izcīnīja 9. pozīciju. Turpinot 2014. gadā izvirzītos mērķus, 2015. gada sezonā Šlēgelmilhs debitēja pirmajā Lamborghini Blancpain Super Trofeo (LBST) posmā Moncā, „Artline Team Georgia” sastāvā kopā ar komandas biedru Mihailu Stepanovu. Pirmajā braucienā tehnisku iemeslu dēļ ekipāža uz starta neizgāja, taču otrajā braucienā finišēja 12. vietā.
Otrajā LBST čempionāta posmā Silverstonā Haralda Šlēgelmilha ekipāža pēc abiem sacensību braucieniem kāpa uz pjedestāla, izcīnot 3.vietu PRO-AM ieskaitē. Nākamajā čempionāta posmā Pola Rikāra trasē sacīkstes Šlēgelmilha ekipāžai izvērtās neveiksmīga — lai arī sava brauciena ietvaros Haralds finišēja 3. pozīcijā, kopvērtējumā pirmo braucienu ekipāža noslēdza 16.vietā, bet otrajā braucienā izstājās sadursmes dēļ. Sezonas turpinājumā SPA trasē Beļģijā pirmajā braucienā Šlēgelmilhs ar komandas biedru finišēja 17. vietā, bet otrajā braucienā kāpa uz pjedestāla, izcīnot 3.vietu PRO-AM ieskaitē. LBST čempionāta sezonas noslēgums tika aizvadīs ASV Sebringas trasē, kas Šlēgelmilham izdevās panākumiem bagāts — izcīnot savu pirmo uzvaru LBST čempionāta Eiropas ieskaitē. Autosportists 1.vietu izcīnīja Eiropas ieskaites otrajā braucienā, pirmajā braucienā gan finišējot 13.vietā. Lamborghini čempionāta Pasaules ieskaitē Šlēgelmilhs startēja kopā ar AM klases 2015.gada uzvarētāju Šotu Abhazavu, pirmajā brauciena finišējot 5.vietā PRO-AM ieskaitē un kopvērtējumā 13.vietā, otrajā braucienā ekipāža nefinišēja, taču kopvērtējumā tā ierindojās 10. vietā.
Lamborghini Blancpain Super Trofeo 2015. gada sezonas PRO-AM ieskaites kopvērtējumā Haralds Šlēgelmilhs ierindojās 7. vietā. Paralēli dalībai Lamborghini sacensībās, 2015. gada vasarā Haralds Šlēgelmilhs kļuva par komandas „Artline Engineering” jauna F3 ArtTech P315 modeļa testa pilotu. Aizvadot testa braucienus ar jauno F3 modeli, tika apstiprināta latviešu auto sportista dalība FIA F3 2015.gada Eiropas čempionātā Nurburgringas trasē. Debijas sacensībās pirmajā braucienā tika uzrādīts 32. apļa laiks no 33 dalībniekiem, otrajā braucienā 27. laiks, bet trešajā braucienā — 23.laiks. Noslēdzošajā čempionāta posmā Hokenheimā Šlēgelmilhs rezultātus uzlaboja, samazinot atstatumu no sacensību līderiem, ierindojoties 28. un 22. pozīcijā, bet trešajā braucienā autosportists uz starta neizgāja.
2016. gadā Haralds Šlēgelmilhs turpina sadarbību ar Gruzijas komandu „Artline Team Georgia”, piedaloties Lamborghini Blancpain Super Trofeo čempionāta Eiropas ieskaitē, startējot individuāli PRO klasē. Pirmajā 2016. gada sezonas Lamboghini čempionāta posmā Moncā Šlēgelmilhs izcīnīja 3. vietu pirmajā braucienā, startējot no 8.pozīcijas, bet otrajā braucienā, kurā Šlēgelmilhs startēja no pirmās pozīcijas, viņš ierindojās 4. vietā.
International Formula Master rezultāti
== Lamborghini Blancpain Super Trofeo 2015, Eiropas ieskaites rezultāti ==
Tēvzemes savienība (Igaunija)
Tēvzemes savienība, arī partija "Isamaaliit" (Erakond Isamaaliit, IL) bija konservatīva politiska partija Igaunijā.
Dibināta 1996. gadā, apvienojoties Igaunijas Nacionālās Neatkarības partijai (Eesti Rahvusliku Sõltumatuse Partei, ERSP) un partijai Isamaa (Rahvuslik Koonderakond "Isamaa"). Šo partiju kodols bija padomju laika disidenti un tās aktīvi piedalījās Igaunijas neatkarības atgūšanā.
Partijas ideoloģija balstās uz kristīgo demokrātiju un nacionālismu.
Viens no partijas līderiem - Marts Lārs (Mart Laar) divas reizes (1992-1994 un 1999-2002) bija Igaunijas premjers. Kopš 2007. gada Riigikogu vēlēšanām - valdošajā koalīcijā.
Pēdējais (2006. g.) partijas līderis - bijušais Igaunijas izglītības ministrs Teniss Lukass (Tõnis Lukas).
2006. g. partija apvienojās ar Savienību republikai - Res Publika, veidojot vienotu partiju Par Tēvzemi un Res Publica apvienība (Isamaa ja Res Publica Liit).
10 (nozīmju atdalīšana)
10 var būt:
Dominikāņi
Dominikāņi ir multietniska tauta Centrālamerikā, Dominikānas Republikas pamatiedzīvotāji. Veido valsts iedzīvotāju lielāko daļu, runā spāņu valodā, pēc konfesionālās piederības 95% ir katoļi. Kopējais skaits tiek lēsts ap 11,5 miljoniem, no kuriem 9,5 miljoni mīt Dominikānā. Ievērojama dominikāņu diaspora mīt arī ASV (1,7 miljoni), Spānijā un Puertoriko.
Etnonīms
Tautas nosaukums cēlies kā adjektīvs no spāņu kolonijas Espanjolas salā sākotnējā nosaukuma Santodomingo (Santo Domingo) — Dominicanos. No etnonīma arī tika atvasināts pēc neatkarības iegūšanas jaunās valsts nosaukums La República Dominicana — Dominikāņu Republika.
Izcelsme
Dominikāņu nācija veidojusies sajaucoties vietējiem taino indiāņiem ar dažādu laiku ieceļotājiem no dažādām zemēm. Mūsdienās 73% dominikāņu ir mulati (galvenokārt eiropiešu un afrikāņu pēcteči), 16% — eiropeīdi (galvenokārt spāņu un franču pēcteči), bet 11% — negroīdi. Pēc ģenealoģisko pētījumu datiem vidējais dominikānis par 58,1% ir eiropietis (ieskaitot levantiešus), 35,2% afrikānis un 6,4% indiānis.
Čeverova
Čeverova ir bijusī apdzīvotā vieta (savrupvieta) Ciblas novada Līdumnieku pagastā. Izvietojusies pagasta vidienē dienvidos no Ļebedinca purva 4,5 km no pagasta centra Līdumniekiem, 21 km no novada centra Blontiem un 292 km no Rīgas. Ciemā neietilpst neviena (2012) adrešu vienība (māja).
11 (nozīmju atdalīšana)
11 var būt:
12 (nozīmju atdalīšana)
12 var būt:
Viktors Lapčenoks
Viktors Lapčenoks (dzimis ) ir latviešu estrādes dziedātājs, nozīmīgākais 1970. gadu Raimonda Paula dziesmu izpildītājs duetā ar Noru Bumbieri.
Biogrāfija
Lapčenoks lielākos panākumus guva 1971.—1977. gadā, uzstājoties duetā ar savu dzīvesbiedri Noru Bumbieri. Izpildot Raimonda Paula dziesmas, divreiz uzvarēja "Mikrofona dziesmu aptaujā": 1971. gadā ar dziesmu "Teic, kur zeme tā" (kopā ar N.Bumbieri, Ojāru Grīnbergu un Margaritu Vilcāni) un 1976. gadā ar dziesmu "Tava balss" ("Mēmā dziesma") — duetā ar Noru Bumbieri.
Kopā ar Noru Bumbieri piedalījās starptautiskajā dziesmu konkursā Polijā "Sopota '76".
1980. gados Lapčenoks dziedāja duetā ar Aiju Kukuli. 1990. gados mēģināja darboties arī politikā, kandidēja Saeimas vēlēšanās gan no Darba partijas, gan LSDSP.
Apbalvojumi
2018. gadā Lapčenoks saņēma Latvijas Mūzikas ierakstu gada balvu par mūža ieguldījumu Latvijas mūzikas attīstībā (par 2017. gadu)
.qa
.qa ir augšējā līmeņa domēns (ccTLD), kura paredzētais pielietojums ir saistīts ar Kataru. Domēns izveidots 1996. gadā. Domēna sponsors ir Qatar Telecom, bet domēnu reģistrēšanu nodrošina Internet Qatar.
Ārējās saites
Toppdomän
13 (nozīmju atdalīšana)
13 var būt:
Espo "Blues"
Espo "Blues" bija hokeja komanda, kas atradās Espo, Somijā, un spēlēja SM līgā. SM līgā klubs spēlēja no 1992. gada līdz komandas izformēšanai 2016. gadā. 2008. un 2011. gadā "Blues" izcīnīja otro vietu SM līgā.
14 (nozīmju atdalīšana)
14 var būt:
Krievijas Federācijas Bruņotie spēki
Krievijas Federācijas Bruņotie spēki (ru) sastāv no 3 bruņoto spēku veidiem: Sauszemes spēkiem, Jūras spēkiem un Gaisa spēkiem, kā arī no 3 patstāvīgām bruņoto spēku vienībām: Kosmiskā karaspēka, Stratēģiskā Raķešu karaspēka un Gaisa desanta spēkiem. Bruņotajiem spēkiem ir karabāzes Sīrijā un vairākās NVS valstīs.
Augstākais Virspavēlnieks — Krievijas prezidents (kopš 2012. gada — Vladimirs Putins). Organizatoriski Bruņotos spēkus vada Aizsardzības ministrija (ministrs kopš 2012. gada — Sergejs Šoigu).
Sauszemes karaspēks
Sauszemes spēkos ietilpst karaspēka veidi: